ОБЩИНСКИ СЪВЕТ – гр.К А Р Н О Б А Т

П Р О Т О К О Л

№ 22

 На 27 МАРТ 2025 година се проведе ДВАДЕСЕТ И ВТОРОТО ЗАСЕДАНИЕ на Общински съвет – Карнобат.

 От общия брой 21 общински съветници присъстваха 21, което се установи от присъствения списък.

 Председателят на Общинския съвет – Карнобат, Маргарита Стаматова съобщи, че Общинския съвет има необходимия кворум, заседанието е законно и може да взема решения.

МАРГАРИТА СТАМАТОВА – В дневния ред има включени 8 точки, и беше раздаден предварително в срока, предвиден в правилника. Докладните са разгледани в заседания на постоянните комисии. Вие имате ли някакви допълнения, предложения по дневния ред. Ако няма, да преминем към гласуване на дневния ред. Който е съгласен с така предложения проект за дневен ред, моля да гласува.

 След гласуване общинските съветници с 20 гласа „ЗА”, 0 глас „Против“, 0 гласа „Въздържал си“ приеха следния

Д Н Е В Е Н Р Е Д:

**1.ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на земеделска земя – общинска собственост, под аренда, за създаване и отглеждане на трайни насаждения **Вх. № 294/20.03.2025г.**

**2.ДОКЛАДНА ЗАПИСКА от Георги Димитров – кмет на Община Карнобат, относно:** Продажба на имот – частна общинска собственост, чрез публичен търг **Вх. № 295/20.03.2025г.**

 **3.ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 450/890 ИД.Ч. КВ.М ПРИДАВАЩИ СЕ КЪМ УПИ ХІІІ-479 В КВ.49 ПО ПЛАНА НА С. ЕКЗАРХ АНТИМОВО. **Вх. № 296/20.03.2025г.**

**4.ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „трасе на електропровод 110 KV от „фец агрошанс“ в пи С ИДЕНТИФИКАТОР 36525.301.196 до подстанция „фец карнобат-2“ В ПИ С ИДЕНТИФИКАТОР 36525.226.952 ПО КККР НА гр. КАРНОБАТ“ **Вх. № 292/19.03.2025г.**

**5.ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП – Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „трасе на НОВА КАБЕЛНА ЛИНИЯ 20 KV от СЪЩЕСТВУВАЩА ВЪЗДУШНА МРЕЖА СН, СТЪЛБ №35, ИЗВОД СН „ГАБРИКА“, ПОДСТАНЦИЯ „КАРНОБАТ“ И НОВ БКТП 20/40 KV ЗА ПРИСЪЕДИНЯВАНЕ КЪМ ЕЛЕКРОРАЗПРЕДЕЛИТЕЛНА МРЕЖА „ЕЛЕКТРОРАЗПРЕДЕЛЕНИЕ ЮГ“ ЕАД В ПИ С ИДЕНТИФИКАТОР 36525.149.849 ПО КККР НА ГР.КАРНОБАТ“ **Вх. № 293/19.03.2025г.**

 **6.ДОКЛАДНА ЗАПИСКА от Мария Генова – зам. кмет на Община Карнобат, относно:** ПРЕДОСТАВЯНЕ НА ВРЕМЕНЕН БЕЗЛИХВЕН ЗАЕМ ЗА АВАНСОВО ФИНАНСИРАНЕ НА ДОПУСТИМИ ВЪЗСТАНОВИМИ РАЗХОДИ ПО ЕВРОПЕЙСКИ ПРОЕКТ ОТ НАЛИЧНОСТИ НА ВРЕМЕННО СВОБОДНИ СРЕДСТВА, СЪГЛАСНО ЧЛ. 104, АЛ.1, Т.5 ОТ ЗАКОНА ЗА ПУБЛИЧНИТЕ ФИНАНСИ..**Вх. № 291/17.03.2025г.**

 **7.ДОКЛАДНА ЗАПИСКА от Стефка Иванова – зам. кмет на Община Карнобат, относно:** ДОПЪЛНЕНИЕ НА ПРАВИЛА ЗА ЗАКУПУВАНЕ НА ДЪРВЕСИНА ОТ ГОРСКИТЕ ТЕРИТОРИИ – ОБЩИНСКА СОБСТВЕНОСТ ОТ НАСЕЛЕНИЕТО НА ОБЩИНА КАРНОБАТ. **Вх. № 297/21.03.2025г.**

 **8.ДОКЛАДНА ЗАПИСКА от Георги Димитров – кмет на Община Карнобат, относно:** РАЗРЕШАВАНЕ ОТ ОБЩИНСКИ СЪВЕТ ЗА ИЗМЕНЕНИЕ НА ОУП НА ОБЩИНА КАРНОБАТ В ОБХВАТ: ПИ 10625.127.4, МЕСТНОСТ „ГИНДЕВ ЧИФЛИК“ ПО КК КР НА С. ВЕНЕЦ, ОБЩИНА КАРНОБАТ, С ЦЕЛ ПРОМЯНА НА УСТРОЙСТВЕНАТА ЗОНА ОТ „ЗЕМЕДЕЛСКА“ В Пп „ПРЕДИМНО ПРОИЗВОДСТВЕНА“. **Вх. № 300/21.03.2025г.**

**ПО ПЪРВА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Предоставяне на земеделска земя – общинска собственост, под аренда, за създаване и отглеждане на трайни насаждения **Вх. № 294/20.03.2025г.**

МАРГАРИТА СТАМАТОВА – Искам да обявя положителното становище на постоянната комисия /чете становището/. Вносителя имате ли нещо да добавите? Да. Заповядайте

ГЕОРГИ ДИМИТРОВ – Аз нямам какво да добавя, на заседанието на комисиите приехте предложението гратисния период да бъде 5 години. Но юристите казаха, че в Наредбата пише три години. Което означава, че на днешното заседание ние не можем да променяме Наредбата и за това трябва да приемем гратисен период от три години.

МАРГАРИТА СТАМАТОВА – Колеги имате думата за въпроси, мнения, становища. Имате ли нещо да споделите по докладната записка? Ако няма предлагам да преминем към гласуване на предложените проекто – решения с гратисен период от три години.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 20 гласа „ЗА“, 0 „Против“, 0“ Въздържал се, приеха следните

Р Е Ш Е Н И Е:

І. Общински съвет-Карнобат на основание чл.21, ал.1, т.8 от Закона за местното самоуправление и местната администрация, чл.8, ал.1 от Закона за общинската собственост, чл.54, ал.1 от Наредбата за реда за придобиване, управление и разпореждане с общинско имущество-собственост на Община Карнобат, във връзка с чл.53, ал.1 и ал.2, т.3 и чл. 54, ал. 4 от същата наредба, ОПРЕДЕЛЯ за отдаване под аренда, за създаване на трайни насаждения, за срок от **25 години,** с начална годишна арендна цена, определена в НРПУРОИ – 55,00 лв/дка, следния имот от общински поземлен фонд:

Поземлен имот с идентификатор 23306.12.80 по КККР на с.Драгово, общ.Карнобат, местност Трояновски път, с площ 574903 кв.м., с начин на трайно ползване: Друг вид трайно насаждение, категория на земята: 3, номер по предходен план 012080, при съседи: 23306.12.117, 23306.12.96, 23306.12.94, 23306.12.95, 23306.12.92, 23306.12.98, 23306.12.97, 23306.12.60, 23306.12.119, за който е съставен АЧОС № 10198/05.04.2023 г.

Първите три стопански години от действието на договора за аренда са гратисен период, за който не се дължи плащане на арендна цена.

 ІІ. Отдаването под аренда да се извърши след проведен публичен търг с тайно наддаване, открит със заповед на Кмета на общината, по реда на Наредба за реда за придобиване, управление и разпореждане с общинско имущество – собственост на Община Карнобат.

 ІII. Общински съвет - Карнобат упълномощава Кмета на община Карнобат да извърши необходимите действия във връзка с провеждането на търга и с осъществяването на правните сделки.

**ПО ВТОРА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** Продажба на имот – частна общинска собственост, чрез публичен търг **Вх. № 295/20.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения. Има ли възражения да гласуваме заедно решенията. Няма. Гласуваме поименно.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 20 гласа „ЗА“, 0 „Против“, 0“ Въздържал се, приеха следните

РЕШЕНИЕ

 І. Общински съвет-Карнобат, на основание чл.21, ал.1, т.12 от Закона за местното самоуправление и местната администрация, чл. 8, ал. 9 от Закона за общинската собственост и чл.2, ал.2 от Наредбата за реда за придобиване, управление и разпореждане с общинско имущество – собственост на Община Карнобат, допълва приетата с Решение № 20.200/30.01.2025 г. на ОбС-Карнобат „Програма за управление и разпореждане с имоти - общинска собственост за 2025 година“ , като в раздел III.Б.“Имоти, за продажба“ се добави:

* Поземлен имот с идентификатор 36525.501.4106 по КККР на гр.Карнобат, кв.Люляците, с площ 332 кв.м., съответстващ на УПИ ІІ-4106,9508 от кв.216 по плана на гр.Карнобат, отреден за жилищно застрояване, актуван с АЧОС № 7463/06.11.2014 г.

ІI. Общински съвет-Карнобат, на основание чл.21, ал. 1, т. 8 от ЗМСМА и чл.35, ал.1 от Закона за общинската собственост, определя за продажба следния имот – частна общинска собственост:

Поземлен имот с идентификатор 36525.501.4106 (три шест пет две пет точка пет нула едно точка четири едно нула шест) по КККР на гр.Карнобат, одобрени със Заповед № РД-18-100/27.06.2024 г. на изпълнителния директор на АГКК; последно изменение на КККР, засягащо поземления имот: няма извършено изменение на КККР със заповед; адрес на поземления имот: гр.Карнобат, п.к.8400, кв.Люляците; площ: 332 (триста тридесет и два) кв.м.; трайно предназначение на територията: урбанизирана; начин на трайно ползване: ниско застрояване (до 10 м); предишен идентификатор: няма; номер по предходен план: 501.4106, квартал 216, парцел: ІІ-4106,9508, при съседи: имоти с идентификатори: 36525.152.203, 36525.501.1082, 36525.501.1090, 36525.501.1098, за който е съставен АЧОС № 7463/06.11.2014 г., при пазарна цена: **8981,00 (осем хиляди деветстотин осемдесет и един) лева, без ДДС.**

Данъчната оценка на имота е 5245,60 лв.

ІІI. Продажбата на имота по т.ІI да се извърши след проведен публичен търг с явно наддаване, по реда на Наредбата за реда за придобиване, управление и разпореждане с общинско имущество – собственост на Община Карнобат, с начална цена – не по-ниска от определената от Общински съвет-Карнобат пазарна цена. Купувачът заплаща цената на имота, данък върху стойността на имота, съгласно чл.42, ал.2 от Наредбата за местните данъци на територията на Община Карнобат, такса върху стойността на прехвърляния имот в размер, определен в т.17 от Приложение № 12 от Наредбаза определянето и администрирането на местните такси и цени на услуги на територията на Община Карнобат, ДДС и възстановява стойността на разходите, направени от общината за изготвянето на пазарната оценка.

IV. Общински съвет - Карнобат упълномощава кмета на община Карнобат да извърши необходимите действия във връзка с провеждането на търга и с осъществяването на правната сделка.

**ПО ТРЕТА ТОЧКА ОТ ДНЕВНИЯ РЕД** – **ДОКЛАДНА ЗАПИСКА от Стефка Иванова – зам. кмет на Община Карнобат, относно:** ПРЕКРАТЯВАНЕ НА СЪСОБСТВЕНОСТ МЕЖДУ ОБЩИНА КАРНОБАТ И ФИЗИЧЕСКИ ЛИЦА, ЧРЕЗ ПРОДАЖБА НА 450/890 ИД.Ч. КВ.М ПРИДАВАЩИ СЕ КЪМ УПИ ХІІІ-479 В КВ.49 ПО ПЛАНА НА С. ЕКЗАРХ АНТИМОВО. **Вх. № 296/20.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 20 гласа „ЗА“, 0 „Против“, 0“ Въздържал се, приеха следните

Р Е Ш Е Н И Е:

**I**. **Общински съвет – гр. Карнобат**, на основание чл. 21, ал. 1, т. 8 от Закона за местното самоуправление и местната администрация, чл.36, ал.1, т.2 от Закона за общинската собственост и чл.36, ал.1, т.2 от Наредбата за реда за придобиване, управление и разпореждане с общинско имущество – собственост на община Карнобат, дава съгласие за прекратяване на съществуващата съсобственост между **Община Карнобат**, от една страна и **Атанас Русев,** от друга страна, върху:

**УРЕГУЛИРАН ПОЗЕМЛЕН ИМОТ ХІІІ-479** (тринадесет за поземлен имот четиристотин седемдесет и девет) в **кв.49** (четиридесет и девет) по плана на с.Екзарх Антимово, целият с площ от 890 кв.м, при граници: север – упи ХІІ-480; изток – улица; юг – упи ХІV-общ; запад – крайна регулация, **чрез продажба** на общинската идеална част от имота, представляваща **450/890** (четиристотин и петдесет от осемстотин и деветдесет) **идеални части кв.м,** на Атанас Русев за сумата от **3186,00 лева** **(три хиляди сто осемдесет и шест лева), без ДДС**.

Данъчната оценка на общинската част от имота е **939,60 лева** (деветстотин тридесет и девет лева и шестдесет стотинки).

**II. Атанас Русев,** следва да заплати стойността на идеалните части от имота, 2,6 % местен данък, съгласно Наредбата за местните данъци на територията на община Карнобат, такса съгласно Приложение №12 от Наредбата за определянето и администрирането на местните такси и цени на услуги на територията на Община Карнобат, 20 % ДДС, съгласно чл. 45, ал.5, т.1 от ЗДДС, както и стойността на разходите по чл.31, ал.2 от НРПУРОИ. Срокът и начинът на заплащане на дължимата сума да се определят със заповедта на Кмета на Община Карнобат.

**III.** **Общински съвет – гр.Карнобат**, възлага на Кмета на Община Карнобат да извърши необходимите действия по прекратяване на съсобствеността.

 **ПО ЧЕТВЪРТА ТОЧКА ОТ ДНЕВНИЯ РЕД:** **ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП –Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „трасе на електропровод 110 KV от „фец агрошанс“ в пи С ИДЕНТИФИКАТОР 36525.301.196 до подстанция „фец карнобат-2“ В ПИ С ИДЕНТИФИКАТОР 36525.226.952 ПО КККР НА гр. КАРНОБАТ“ **Вх. № 292/19.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения. Да заповядайте.

ЖИВКА ГРОЗДЕВА –Декларирам конфликт и няма да участвам в гласуването.

 МАРГАРИТА СТАМАТОВА – Други. Няма. Който е съгласен с така направените предложения за решения по докладната записка, моля да гласува.

 След гласуване общинските съветници с 19 гласа „ЗА“, 0 „Против“, 0“ Въздържал се, приеха следните

Р Е Ш Е Н И Я:

І. На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА ПУП – Парцеларен план за обект на техническата инфраструктура: „Трасе на електропровод 110 kV от „ ФЕЦ Агрошанс“ в ПИ с идентификатор 36525.301.196 до подстанция „ФЕЦ Карнобат-2“ в ПИ с идентификатор 36525.226.952 по КККР на гр. Карнобат“.

Настоящото решение да се изпрати в 7 /седем/ дневен срок за обнародване във в. „Държавен вестник”.

**ПО ПЕТА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – кмет на Община Карнобат, относно:** ОДОБРЯВАНЕ НА ПУП – Парцеларен план /ПП/ за ОБЕКТ НА ТЕХНИЧЕСКАТА ИНФРАСТРУКТУРА: „трасе на НОВА КАБЕЛНА ЛИНИЯ 20 KV от СЪЩЕСТВУВАЩА ВЪЗДУШНА МРЕЖА СН, СТЪЛБ №35, ИЗВОД СН „ГАБРИКА“, ПОДСТАНЦИЯ „КАРНОБАТ“ И НОВ БКТП 20/40 KV ЗА ПРИСЪЕДИНЯВАНЕ КЪМ ЕЛЕКРОРАЗПРЕДЕЛИТЕЛНА МРЕЖА „ЕЛЕКТРОРАЗПРЕДЕЛЕНИЕ ЮГ“ ЕАД В ПИ С ИДЕНТИФИКАТОР 36525.149.849 ПО КККР НА ГР.КАРНОБАТ“ **Вх. № 293/19.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 20 гласа „ЗА“, 0 „Против“, 0“ Въздържал се, приеха следните

РЕШЕНИЯ:

І. На основание чл. 129, ал. 1 от ЗУТ и чл. 21, ал. 1, т. 11 от ЗМСМА, Общински съвет – Карнобат ОДОБРЯВА ПУП – Парцеларен план за обект на техническата инфраструктура: „Трасе на нова кабелна линия 20 kV от съществуваща въздушна мрежа СН, стълб №35, извод СН „Габрика“, подстанция „Карнобат“ и нов БКТП 20/40 kV за присъединяване към електроразпределителна мрежа „Електроразпределение Юг“ ЕАД в ПИ с идентификатор 36525.149.849 по КККР на гр. Карнобат“.

 Настоящото решение да се изпрати в 7 /седем/ дневен срок за обнародване във в. „Държавен вестник”.

 **ПО ШЕСТА ТОЧКА ОТ ДНЕВНИЯ ДОКЛАДНА ЗАПИСКА от Мария Генова – зам. кмет на Община Карнобат, относно:** ПРЕДОСТАВЯНЕ НА ВРЕМЕНЕН БЕЗЛИХВЕН ЗАЕМ ЗА АВАНСОВО ФИНАНСИРАНЕ НА ДОПУСТИМИ ВЪЗСТАНОВИМИ РАЗХОДИ ПО ЕВРОПЕЙСКИ ПРОЕКТ ОТ НАЛИЧНОСТИ НА ВРЕМЕННО СВОБОДНИ СРЕДСТВА, СЪГЛАСНО ЧЛ. 104, АЛ.1, Т.5 ОТ ЗАКОНА ЗА ПУБЛИЧНИТЕ ФИНАНСИ..**Вх. № 291/17.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След поименно гласуване общинските съветници с 21 гласа „ЗА“, 0 „Против“, 0“ Въздържал се, приеха следните

РЕШЕНИЯ:

На основание чл.21, ал.1, т.10 и ал. 2 от Закона за местното самоуправление и местната администрация; чл. 104, ал. 1, т. 5, ал.2 и ал. 4 от Закона за публичните финанси, Общински съвет -Карнобат:

1. Дава съгласие за предоставяне на временен безлихвен заем от бюджета на Община

Карнобат по Договор № BG-RRP-11.018-0003-C01 „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“ към Националния план за възстановяване и устойчивост в размер до 100 000 лева, с цел разплащане на разходи по изпълнение на проекта.

1. Срокът за възстановяване на заемът по т. 1 е след одобрение на искания за плащане от СНД към НПВУ. След верифициране на сумите, същите да бъдат възстановени по Бюджета на Община Карнобат.
2. Възлага на Кмета да извърши последващи действия по изпълнение на Решенията.

 **ПО СЕДМА ТОЧКА ОТ ДНЕВНИЯ РЕД: ДОКЛАДНА ЗАПИСКА от Стефка Иванова – зам. кмет на Община Карнобат, относно:** ДОПЪЛНЕНИЕ НА ПРАВИЛА ЗА ЗАКУПУВАНЕ НА ДЪРВЕСИНА ОТ ГОРСКИТЕ ТЕРИТОРИИ – ОБЩИНСКА СОБСТВЕНОСТ ОТ НАСЕЛЕНИЕТО НА ОБЩИНА КАРНОБАТ. **Вх. № 297/21.03.2025г.**

 МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка? Ако няма предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След гласуване общинските съветници с 21 гласа „ЗА“, 0 „Против“, 0“ Въздържал се, приеха следните

РЕШЕНИЕ:

І. На основание чл.21, ал.1, т.23 от ЗМСМА Общински съвет – Карнобат допълва Правила за закупуване на дървесина от горските територии – общинска собственост от населението на община Карнобат, приети с Решение №447/26.01.2023 г. Общински съвет – Карнобат и изменени с Решение №8.89/28.03.2024 г., както следва:

**§ 1.** В чл. 3 се правят следните допълнения:

1. В ал.1 след текста „с постоянен“ се добавя „,и/или настоящ“.

2. В ал.1, т.3 след текста „постоянен“ се добавя „,и/или настоящ“.

3. В ал.5 след думата „постоянен“ се добавя „,и/или настоящ“.

ІІ. На основание чл.21, ал.1, т.23 от ЗМСМА Общински съвет – Карнобат допълва Заключителните разпоредби на Правила за закупуване на дървесина от горските територии – общинска собственост от населението на община Карнобат, приети с Решение №447/26.01.2023 г. Общински съвет – Карнобат и изменени с Решение №8.89/28.03.2024 г., с „§2. Настоящите правила са допълнени с Решение № ………… г. на Общински съвет – Карнобат и влизат в сила от 01.01.2025 г.“

 ПО ОСМА ТОЧКА ОТ ДНЕВНИЯ РЕД: **ДОКЛАДНА ЗАПИСКА от Георги Димитров – кмет на Община Карнобат, относно:** РАЗРЕШАВАНЕ ОТ ОБЩИНСКИ СЪВЕТ ЗА ИЗМЕНЕНИЕ НА ОУП НА ОБЩИНА КАРНОБАТ В ОБХВАТ: ПИ 10625.127.4, МЕСТНОСТ „ГИНДЕВ ЧИФЛИК“ ПО КК КР НА С. ВЕНЕЦ, ОБЩИНА КАРНОБАТ, С ЦЕЛ ПРОМЯНА НА УСТРОЙСТВЕНАТА ЗОНА ОТ „ЗЕМЕДЕЛСКА“ В Пп „ПРЕДИМНО ПРОИЗВОДСТВЕНА“. **Вх. № 300/21.03.2025г.**

МАРГАРИТА СТАМАТОВА – Вносителя имате ли нещо да добавите? Няма.

МАРГАРИТА СТАМАТОВА – Имате думата за въпроси, мнения. Искам да обявя положителното становище на постоянната комисия /чете становището/. Колеги, имате ли нещо да споделите по докладната записка?

ТОНЬО ТОНЕВ – Декларирам конфликт

МАРГАРИТА СТАМАТОВА – Други.Ако няма други предлагам да преминем към гласуване на предложените проекто – решения.

 Който е съгласен с така направените предложения за решения по докладната записка, моля да гласува.

 След гласуване общинските съветници с 20 гласа „ЗА“, 0 „Против“, 0“ Въздържал се, приеха следните

РЕШЕНИЯ:

 1. Общински съвет Карнобат, на основание чл.21, ал.1 и т.11 от ЗМСМА, чл.134, ал.1,т.1 и чл. 124а, ал. 1 от ЗУТ, **РАЗРЕШАВА** изработването на проект за „Изменение на Общия устройствен план на община Карнобат в обхват ПИ 10625.127.4 в местност „Гиндев Чифлик“ по КККР на с.Венец, община Карнобат, с цел промяна на устройствената зона от **„земеделска“** в **Пп** **„предимно производствена“** и **ОДОБРЯВА** заданието по чл. 125 от ЗУТ.

Настоящето решение да се обяви по реда на чл. 124б, ал. 2 от ЗУТ и не подлежи на оспорване на основание чл. 124б, ал. 4 от ЗУТ.

 След изчерпване на дневния ред, председателя на Общинския съвет – Карнобат-Маргарита Стаматова закри ДВАДЕСЕТ И ВТОРОТО ЗАСЕДАНИЕ на Общинския съвет - Карнобат.

 ПРЕДСЕДАТЕЛ ОбС:

 /М.Стаматова/

 СЕКРЕТАР:

 /М.Колева/